**КРИТЕРИЈУМИ ОЦЕЊИВАЊА ЗА ПРЕДМЕТ MУЗИЧКА КУЛТУРА**

**5. РАЗРЕД**

|  |  |  |  |  |
| --- | --- | --- | --- | --- |
| **Наставна област** | **Оцена 2** | **Оцена 3** | **Оцена 4** | **Оцена 5** |
| **1. Човек и музика** | - Зна да именује историјске/музичке периоде праисторију и стари век- Препознаје основне карактеристике музичког стваралаштва у праисторији и старом веку- Зна да наброји неке инструменте праисторије и старог века | - Зна да именује историјске/музичке периоде и хронолошке оквире- Зна основне карактеристике музичког стваралаштва у праисторији и старом веку- Препознаје већину инструмената са слика из праисторије и старог века | - Зна да наброји различите видове музичког изражавања у праисторији и старом веку- Зна инструменате праисторије и старог века, њихов развој и употребу, као и којој групи инструмената припадају према начину добијања тона | - Уме да повеже различите видове музичког изражавања са друштвено-историјским амбијентом у коме су настали- Уме да наведе и објасни музичке облике, време и начин извођења- Уме да сликовно и звучно препозна праисторијске и старовековне инструменате, објасни њихов развој и употребу- Објасни како је музика повезана са другим уметностима, религијом, технологијом |
| 1. **Музички инструменти**
 | - Зна како се добија звук на удараљкама | - Зна да постоји подела на удараљке са одређеном висином тона и на удараљке са неодређеном висином тона- Може неке удараљке сликовно и звучно да препозна | - Зна развој свих удараљки и препознаје њихов звук, те зна да опише разлику у начину добијања звука | - Уме да објасни извођачке и техничке могућности удараљки, као и њихову употребу у различитим жанровима |
| 1. **Слушање музике**
 | - Зна да постоји вокална, инструментална и вокално-инструментална музика | - Зна да објасни разлику између вокалне, инструменталне и вокално-инструменталне музике- Препозна примере праисторијске и музике старог века | - Зна да коментарише слушано дело у односу на извођачки сасатв и инструменте | - Уме да индетификује елементе праисторијске и музике старог века као инспирацију у музици савременог доба- Зна да објасни елементе и грађу праисторијске и музике старог века |
| 1. **Извођење музике**
 | Ученик зна да пева или да свира поједине делове песама без поштовања муз.елемената али уз наставникову помоћ, има минимална знања текстова песама која уз помоћ наставника може да репродукује. Слабо је музички описмењен, не препознаје основне музичке појмове. У групи може да изведе само најједноставније деонице ритмичких инструмената. Изостаје труд, рад и жеља за напретком. Никад се не придржава договорених рокова. | Ученик зна да пева и свира само делове тражених песама сaмoстaлнo без поштовања ритма и муз.елемената; у групи може да свира само ритмичке инструменте; текст тражене песме не зна у целости и нема основна знања из музичке писмености, препознаје неке елементе музике, али не зна њихову практичну примену. Не труди се довољно, изостаје жеља за напретком и понекад поштује договорене рокове. | Ученик зна да пева и свира одређене песме сaмoстaлнo и у групи поштујући све елементе музике; зна текст тражене песме и уз малу помоћ наставника способан је да анализира нотни текст и/или мелодију, има основна знања из музичке писмености, али не зна увек да их употреби правилно и повезано. Труди се и има жељу да тражено научи али му је понекад наопходна помоћ наставника или вршњака. Обавезе извршава углавном у договореном року. | Ученик зна самостално да пева и свира одређене песме сaм или у групи поштујући све елементе музике, зна текст тражене песме и способан је сам да анализира нотни текст и/или мелодију, зна практично да употреби основене музичке појмове, музички је описмењен. Увек се труди, извршава обавезе у договореном року. |
| 1. **Музичко стваралаштво**
 | - Зна да направи једноставне музичке инструменте- Изражава своје емоције ликовним путем- Ретко се понаша у складу са правилима музичког бонтона у различитим приликама | - Осмишљава музичка питања и одговоре- креира покрет уз музику- Углавном зна да уради ритмичку допуњалку- Понекад се понаша у складу са правилима музичког бонтона у различитим приликама | - Користи музичке обрасце у осмишљавању музичких целина, делимично поштујући правила- Уме да осмисли једноставну ритмичку пратњу за песме- Углавном се понаша у складу са правилима музичког бонтона у различитим приликама | - Уме да осмисли пратњу на ритмичким и мелодијским инструментима- Користи понуђене ритмичке и мелодијске обрасце у осмишљавању музичких целина, поштујући правила- Учествује у креирању школских приредби, догађаја и пројеката- Увек се понаша у складу са правилима музичког бонтона у различитим приликама |
| 1. **Пројектна настава**
 | - Ученик се тешко уклапа у групни рад- Омаловажава мишљење осталих чланова у тиму- Ученик не доприноси заједничком раду-  | - Ученик тешко сарађује у групном раду, али успева уз помоћ - Ученик поседује одређена знања и скромно доприноси групном раду- Ученику је потребна помоћ приликом одабира и прикупљања информација | - Ученик сарађује са члановима групе- Поседује знања и подстиче размену идеја са члановима групе- У великој мери је способан да сам доноси закључке, одабира и селектује потребне информације | - Ученика у потпуности сарађује са члановима групе и уважава њихове потребе како би се задатак што успешније обавио- Ученик поседује функционално знање које му омогућава да га анализира, повезује и примени - Користи могућности ИКТ-а за самостално истраживање |
| 1. **Активности ученика**
 | -Ученик ретко има прибор за рад на часу - Ретко учествује у активностима на часу, не показује значајније интересовање нити жељу за напретком | - Ученик понекад има потребан прибор на часу- Понекад учествује у активностима на часу, у неким ситуацијама показује интересовање и жељу за напретком | - Ученик углавном редовно доноси и користи нотну свеску и књигу- Углавном активно учествује у већини активности на часу и показује интересовање и жељу за напретком | - Ученик редовно доноси и користи нотну свеску и књигу - Увек активно учествује у свим сегментима часа и показује интересовање и жељу за напретком |

Како је предмет Музичка култура синтеза вештина и знања, полазна тачка у процесу оцењивања треба да буду индивидуалне музичке способности и ниво претходног знања сваког ученика. Битни фактори за праћење музичког развоја и оцењивања сваког ученика су његово знање, рад, степен ангажованости, кооперативност, интересовање, став, умешност и креативност, али и напредовање у односу на претходна постигнућа. Тако се у настави Музичке културе за исте васпитно-образовне задатке могу добити различитр оцене, као и за различите резултате исте оцене, због тога што се конкретни резултати упоређују са индивидуалним ученичким могућностима. Оквир вредновања процеса и резултата учења одвија се највише у учениковом живом контакту са музиком, тј. извођењу и стваралаштву, а такође и слушању музике.